Tupolev Tu-126

Το **Tupolev Tu-126** (ονομασία αναφοράς NATO: «**Moss**») ήταν σοβιετικό τετρακινητήριο αεροσκάφος έγκαιρης προειδοποίησης και ελέγχου το οποίο αναπτύχθηκε από το Γραφείο Σχεδιασμού Tupolev με βάση το επιβατηγό Tupolev Tu-114. Τα πρώτα Tu-126 εντάχθηκαν σε υπηρεσία το 1965 και το τελευταίο αεροσκάφος αποσύρθηκε από τις τάξεις της Σοβιετικής Αεροπορίας το 1984.

## Σχεδιασμός και ανάπτυξη
Το 1958 η αυξανόμενη ανησυχία για την απειλή ενός αμερικανικού πυρηνικού πλήγματος κατά της ΕΣΣΔ από τον βορρά οδήγησε στην απόφαση να αναπτυχθεί ένα εναέριο σύστημα ραντάρ καθώς αυτή η λύση θα ήταν σαφώς πιο οικονομική από το να αναπτυχθεί αλυσίδα επίγειων σταθμών ραντάρ κατά μήκος της τεράστιας ακτογραμμής της ΕΣΣΔ στην Αρκτική. Το έργο της ανάπτυξης του αεροσκάφους αυτού ανατέθηκε στο Γραφείο Σχεδιασμού Τουπόλεφ.

Αρχικά επιχειρήθηκε να τοποθετηθεί ο προβλεπόμενος εξοπλισμός στο βομβαρδιστικό Tu-95 ή στο επιβατηγό Tu-116 αλλά τελικά αποφασίστηκε να χρησιμοποιηθεί το Tu-114 διότι διέθετε φαρδύτερη άτρακτο. Αυτή η επιλογή έλυσε τα προβλήματα ψύξης και διαθέσιμου χώρου για το πλήρωμα. Έχοντας ως βάση το τελευταίο αναπτύχθηκε το Tu-126 το οποίο είχε δωδεκαμελές πλήρωμα, έφερε ραντάρ σε περιστρεφόμενο θόλο εγκατεστημένο πάνω από την άτρακτο και είχε δυνατότητα εναέριου ανεφοδιασμού.

Πρέπει να σημειωθεί ότι δεν είχε δυνατότητα ανίχνευσης αεροσκαφών ή πυραύλων που πετούσαν χαμηλό ύψος, γεγονός που το καθιστούσε σε μεγάλο βαθμό άχρηστο όταν το ΝΑΤΟ υιοθέτησε τέτοιες τακτικές διείσδυσης.

Το πρώτο πρωτότυπο Tu-126 πέταξε στις 23 Ιανουαρίου 1962. Οι δοκιμές συνεχίστηκαν μέχρι το φθινόπωρο του 1964 και έδειξαν ότι το ραντάρ ήταν αποτελεσματικό πάνω από τη θάλασσα η απόδοσή του ήταν χειρότερη πάνω από την ξηρά. Επίσης διαπιστώθηκε ότι οι μεγάλοι αντίθετα περιστρεφόμενοι έλικες των τεσσάρων κινητήρων του Tu-126 επηρέαζαν σοβαρά την απόδοση του ραντάρ. Αυτό το πρόβλημα αντιμετωπίστηκε εν μέρει με την εγκατάσταση του νέου ραντάρ *Σμελ*.

## Επιχειρησιακή ιστορία
Τα Tu-126 εντάχθηκαν ε υπηρεσία το 1965 αλλά οι δυτικοί πληροφορήθηκαν για την ύπαρξή τους μόλις το 1968, όταν παρουσιάστηκαν σε σοβιετικό ντοκιμαντέρ. Πέραν του πρωτοτύπου κατασκευάστηκαν μεταξύ 1965 και 1968 οκτώ ακόμα αεροσκάφη. Οι δυτικές υπηρεσίες πληροφοριών εκτιμούσαν ότι η απόδοση του ραντάρ του ήταν κατώτερη από τα δυτικά αντίστοιχά του και ότι δεν μπορούσε να εντοπίσει πυραύλους κρουζ ή μικρά αεροσκάφη σε χαμηλό ύψος. Ωστόσο θεωρήθηκε πως διέθεταν ισχυρό εξοπλισμό ηλεκτρονικών παρεμβολών. Παρέμειναν σε υπηρεσία μέχρι την αντικατάστασή τους από τα Beriev A-50. Το τελευταίο αποσύρθηκε το 1984.

## Χρήστες

; ΕΣΣΔ
* Σοβιετική Πολεμική Αεροπορία
* Σοβιετικές Αντιαεροπορικές Δυνάμεις

## Δείτε επίσης

; Αεροσκάφη που σχετίζονται με την ανάπτυξη του Tu-126
* Tupolev Tu-95
* Tupolev Tu-114
* Tupolev Tu-142

; Συγκρίσιμα αεροσκάφη
* EC-121 Warning Star

## Παραπομπές


## Βιβλιογραφία
* Duffy, Paul and Kandalov, Andrei. *Tupolev: The Man and His Aircraft*. Shrewsbury, UK: Airlife, 1996. .
* Gunston, Bill. *The Osprey Encyclopedia of Russian Aircraft 1875–1995.* London: Osprey, 1995. .
* Taylor, John W.R., ed. *Jane's All The World's Aircraft 1988–89*. Coulsden, Surrey, UK: Jane's Information Group, 1988. .
* Yefim Gordon, Dmitriy Kommisarov: Flight Craft 6: Il'yushin/Beriyev A-50. Pen & Sword Books Ltd, 2015, 

## Εξωτερικοί σύνδεσμοι
* 

114
Κατηγορία:Αεροσκάφη έγκαιρης προειδοποίησης